**Merila za ustno ocenjevanje znanja pri glasbeni umetnosti v 5. razredu**

|  |  |  |  |  |
| --- | --- | --- | --- | --- |
| **DEJAVNOSTI** | **ODLIČNO (5)** | **PRAV DOBRO (4)** | **DOBRO (3)** | **ZADOSTNO (2)** |
| **POSLUŠANJE** | Zbrano in doživljajsko posluša, razume in prepozna glasbene primere. Analizira, primerja, opredeljuje in vrednoti zvočne primere. Svoja zaznavanja zna razumljivo predstaviti. Smiselno uporablja podatke iz različnih virov za poslušane primere in jih poveže v celoto. Se intenzivno zavzema za poslušanje. | Zbrano in doživljajsko posluša, razume in prepoznava glasbene primere. Analizira, primerja in opredeljuje zvočne primere. Svoja zaznavanja večinoma smiselno predstavi.  Smiselno uporablja podatke iz različnih virov za poslušane primere. Se zavzema za poslušanje. | Posluša, razume in večinoma prepoznava glasbene primere. Primerja in delno opredeljuje zvočne primere. Svoja zaznavanja zna v večini predstaviti. Uporablja podatke iz enega vira. Občasno da pobudo za poslušanje. | Posluša in pozna posamezne glasbene primere. Svoja zaznavanja predstavi neurejeno in potrebuje pomoč. |
| **IZVAJANJE** | Aktivno, natančno in estetsko samostojno in v skupini zapoje. Razvija izvajalsko tehniko. Natančno zapoje predviden program ljudskih in umetnih pesmi. Samostojno natančno zaigra instrumentalne spremljave na Orffova in druga glasbila. | Natančno in estetsko zapoje samostojno in v skupini. Razvija izvajalsko tehniko. Natančno zapoje predviden program ljudskih in umetnih pesmi. Natančno zaigra instrumentalne spremljave na Orffova in druga glasbila. | Zapoje samostojno in v skupini. Predvidene ljudske in umetne pesmi zapoje samostojno in v skupini v večji meri natančno.  Pri instrumentalnih spremljavah potrebuje enostavne vzorce. | Poje v skromnem obsegu ali ob pomoči. Besedila pesmi in glasbene teme izreka ter spremlja na Orffova in druga glasbila s pogostimi napakami. |
| **USTVARJANJE** | Samostojno in doživeto poustvarja., upošteva interpretacijo. Sam ustvarja ritmične in melodične spremljave. Glasbene vsebine izraža besedno, likovno in gibalno-plesno. | Samostojno poustvarja, upošteva interpretacijo, ustvarja ritmične in melodične spremljave. Glasbene vsebine izraža besedno, likovno in gibalno-plesno. | Poustvarjanje je delno, interpretacija je skromna. Ima enostavne zamisli za ustvarjanje spremljav. Potrebuje pomoč in spodbudo učitelja. | Poustvarja skromno. Interpretacije ni. Ob glasbi se izraža le v eni izmed oblik. Potrebuje pomoč učitelja. |
| **GLASBENI ZAPIS-INFORMATIVNA ZNANJA** | Pozna in razume značilnosti človeškega glasu, inštrumentov in sestavov. Samostojno in podrobno analizira notni zapis pesmi. Pozna in razume glasbene oblike. Pridobljeno znanje zna uporabljati in povezovati. | Pozna in razume značilnosti človeškega glasu, instrumentov in sestavov. Samostojno analizira notni zapis pesmi. Pozna in razume glasbene oblike. Pridobljeno znanje zna uporabljati. | Delno pozna značilnosti človeškega glasu, instrumentov in sestavov. Delno pravilno analizira notni zapis pesmi. Delno pozna in razume glasbene oblike. Pridobljeno znanje uporablja s pomočjo učitelja. | Pozna manjši del značilnosti človeškega glasu, instrumentov in sestavov. S pomočjo učitelja analizira notni zapis pesmi. Delno pozna glasbene oblike. Potrebuje dodatno razlago. |
| V primeru, da učenec ne doseže minimalnih standardov, ima oceno nezadostno. | | | | |